**Gondosóra program általános ismertető**

* A Gondosóra Program egy 0-24 órás diszpécserszolgálathoz kapcsolt szolgáltatás;
* minden 65 év feletti, az otthonában élő magyar állampolgár igénybe veheti;
* a szolgáltatás és a jelzőeszköz is ingyenes és havidíjmentes;
* az ország minden településén hozzáférhető, a hét minden napján, a nap 24 órájában;
* országos jelzőrendszerre épülő, országos lefedettségű szolgáltatás;
* az otthonukban élő idős emberek egy egyszerű jelzőeszköz segítségével pillanatok alatt kapcsolatba léphetnek a diszpécserközponttal, ahol szakképzett munkatársak segítenek a felmerülő problémák megoldásában;
* amennyiben külső segítségre van szükség, a diszpécser értesíti a regisztrációkor megadott kontaktszemélyt, illetve szükség esetén hívja a mentőket, a rendőrséget vagy a tűzoltókat;
* a jelzőeszköz karon hordva vagy nyakba akasztva mindig elérhető, így a használója bármikor segítséget tud kérni;
* a Gondosóra csepp- és ütésálló;
* erősebb ütést vagy esést érzékelve azonnal jelzést ad a diszpécserközpontnak;
* a program elsődleges célja az otthoni és önálló életvitel meghosszabbítása;
* díjmentesen jelentkezhet minden otthonában élő, 65. életévét betöltött magyar állampolgár;
* jelentkezni a regisztrációs űrlap kitöltésével lehet: <https://regisztracio.gondosora.hu/>.
* A zöldszám bevezetése újabb kedvezményt, támogatást és könnyítést jelent a Gondosóra-programban az ingyenes applikáció után.
* A regisztráció a 06 80 804 050 számon végezhető.
* Az appot a Gondosóra felhasználója és a hozzátartozója is letöltheti a telefonjára, így értesítést kaphatnak, ha az idős ember veszélyhelyzetbe kerül, megnézhetik a legfrissebb információkat, de pl. azonnali riasztást kapnak, ha az esésérzékelő balesetet észlel.
* Az új, ingyenes alkalmazással gyorsan intézhetik az adatmódosításokat vagy az esetleges hibabejelentést is.
* Ezekkel és a többi hasznos funkcióval sokkal hatékonyabb a gondoskodás, magasabb szintű a biztonság.
* Az ingyenes Gondosóra alkalmazás iOS-en és Androidon egyaránt elérhető!